**Kråkesølv** er et rockeband fra Bodø, etablert i desember 2007. Bandet har tatt navnet sitt fra en låt av hardcorebandet Hjertesorg, der Fredrik William Olsen og Thomas Litangen var medlemmer. Kråkesølv har base i hjembyen, og medlemmene har vært knyttet til miljøet rundt Kulturhuset Gimle og X Rockeklubb.

Biografi
--------

### Etablering og *Trådnøsting* (2007–09)

Kråkesølv ble startet da gitarist og vokalist Fredrik William Olsen, trommeslager Thomas Litangen og gitarist og vokalist Kristoffer Magnus Nohr Unstad begynte å øve sammen i 2007. Gruppen manglet bassist, og Nohr Unstad vervet etter hvert broren Petter Waldemar Nohr Unstad til bandet. Dette ble også den første besetningen.

Kråkesølv spilte sin første konsert på Kulturhuset Gimle i Bodø den 12. april 2008. 15. mai samme år spilte bandet inn en trespors demo på Hunstad Kultursenter i Bodø med låtene «Hell litervis med sand på timeglasset», «Hjørnebrikke» og «Blåe øya». Demoen ble lagt ut for gratis nedlasting hos Plysjbyen Death Metal Distribution og på bandets MySpace-side. Demoen ble senere snappet opp av plateselskapet How is Annie Records og relansert som en selvtitulert digital EP for gratis nedlasting.

Bandet ble etter hvert bedre kjent gjennom P3-programmet *Urørt* og bransjefestivalen by:Larm. og i november 2009 kom deres første album, *Trådnøsting,* som ble gitt ut på eget selskap. Dagbladet beskrev albumet som «en gedigen seier […] i bråmodningens tegn» og en «albumdebut i norsk toppklasse dette tiåret.» *Trådnøsting* lå 10 uker på VG-lista og ble senere nominert i klassene popgruppe og årets nykommer under Spellemannprisen 2009.

### *Bomtur til jorda* og Spellemannpris (2010–11)

I 2010 vant bandet Bigbangs demokonkurranse og fikk dermed spille inn sitt andre album med Øystein Greni som produsent. Albumet fikk tittelen *Bomtur til jorda* og ble gitt ut i november 2010 på eget selskap. For albumet fikk bandet Spellemannprisen 2010 i klassen popgruppe. Sammen med John Olav Nilsen & Gjengen var Kråkesølv det mestspillende bandet i festival-Norge sommeren 2010.

Sommeren 2011 var Kråkesølv med på sangen «Til dem du e glad i» av Magnus Eliassen. Den ble skrevet av Eliassen som en reaksjon på terrorangrepene 22. juli.

### *Alle gode ting* og ny trommeslager (2012)

Deres tredje album, *Alle gode ting*, ble gitt ut i september 2012 med påfølgende turnévirksomhet. Bandet gjorde en gjesteopptreden på låten «Støv» på albumet *Kors på halsen, Ti kniver i hjertet, Mor og Far i døden* av Karpe Diem samme høst.

I desember 2012 sluttet trommeslager Thomas Litangen i bandet, og ble erstattet av Jørgen Smådal Larsen (tidligere The Spectacle og Lukestar).

### *Kråkesølv, Kjetterbålet* og *Pangea* (2014–2016)

Kråkesølv slapp sitt fjerde album, selvtitulerte *Kråkesølv*, 28. mars 2014. VG trillet en femmer på terningen og beskrev albumet som «bandets sterkeste, mest konsise knippe melodier til nå.»

Etter lanseringen av platen ble bandet spurt om å lage et bestillingsverk til Varangerfestivalen sammen med den visuelle kunstneren Martin Losvik. Verket fikk tittelen *Kjetterbålet*, og ble urfremført i august 2015. Bakteppet for bestillingsverket var trolldomsprosessene i Øst-Finnmark på 1600-tallet. *Kjetterbålet* ble senere fremført under åpningen av Festspillene i Nord-Norge i 2016.

Etter en periode med låtskriving gikk bandet i studio med Lars Horntveth (Jaga Jazzist). Han produserte deres femte fullengder, *Pangea,* som ble utgitt på Jansen Records 29. september 2016.

### *Trådnøsting* 10 år og *Force majeure* (2019–nåtid)

I forbindelse med 10-årsjubileumet til *Trådnøsting* spilte Kråkesølv albumet i sin helhet på et knippe musikkfestivaler sommeren 2019. Bandet utvidet for anledningen besetningen med Ståle Fossheim fra Harstad-gruppen Dunderhonning.

Bandets sjette album, *Force majeure,* ble utgitt 21. februar 2020. Albumet inneholder singlene «Hundre runda rundt sola samles i ett sekund», «Steinvinga», «Nådeløst klar» og «Lett for mæ å si». Sistnevnte handler om bortgangen til artistkollega Magnus Bein.

I pressen
---------

Kråkesølv har ved flere anledninger vakt oppsikt for sine holdninger til musikkbransjen, for eksempel ved å legge ut albumet *Trådnøsting* for gratis nedlasting på The Pirate Bay, og senere for å ha takket nei til nominasjon til Statoil-stipendet på 800 000 kroner under by:Larm 2010. Bandet brukte talen etter å ha vunnet Spellemannprisen til å takke «alle som kjemper mot oljeboring i Lofoten, Vesterålen og Senja.»

Medlemmer
---------

### Nåværende medlemmer

* Kristoffer Magnus Nohr Unstad – gitar, vokal
* Fredrik William Olsen – gitar, vokal
* Petter Waldemar Nohr Unstad – bass, vokal
* Jørgen Smådal Larsen – trommer

### Tidligere medlemmer

* Thomas Litangen – trommer

Diskografi
----------

* 2009: *Trådnøsting* (Kråkesølv records)
* 2010: *Bomtur til jorda* (Kråkesølv records)
* 2012: *Alle gode ting* (Kråkesølv Plateselskapet)
* 2014: *Kråkesølv* (Jansen Plateproduksjon)
* 2016: *Pangea* (Jansen Plateproduksjon)
* 2020: *Force majeure* (Pott og Panne)

Referanser
----------

1. ↑  ; besøksdato: 24. september 2020.
2. ↑  «20 år med rockepirater». *Bodø i Vinden*. 15. desember 2017. Besøkt 18. januar 2020.
3. ↑  Hatlevik, Svein Egil (12. desember 2008). «Gull fra Kråkesølv»Betalt abonnement kreves. *Morgenbladet*. Besøkt 16. januar 2020.
4. ↑  Schoder, Reier Møll. «Bylarm 09: Kråkesølv – Mono». *Musikknyheter.no*. Besøkt 16. januar 2020.
5. ↑  Bakke, Sven Ove (3. november 2009). «Kråkesølv er gull». *Dagbladet*. Besøkt 16. januar 2020.
6. ↑  Bergan, Jon Vidar (12. oktober 2017). «Kråkesølv – rockeband». *Store norske leksikon*. Besøkt 18. januar 2020.
7. ↑  «Nominerte til Spellemann 2009». TONO. 1. februar 2010. Besøkt 13. januar 2020.
8. ↑  «Bigbang fant Kråkesølv». *Bergens Tidende*. Besøkt 13. januar 2020.
9. ↑  Bjørkli, Jonas (5. mars 2011). «Spellemann til Kråkesølv». *Avisa Nordland*. Besøkt 13. januar 2020.
10. ↑  Folkestad, Knut (26. mai 2010). «Årets festivalvinnere». *NRK Nordland*. Besøkt 13. januar 2020.
11. ↑  Bjørnstad, Silje (27. juli 2011). ««Til dem du e glad i»». *Nettavisen*. Besøkt 16. januar 2020.
12. ↑  Pettersen, Jonas (13. desember 2012). ««I går spilte jeg min siste konsert med Kråkesølv»». *Dagbladet*. Besøkt 13. januar 2020.
13. ↑  Johansen, Elias Bakken. «Kråkesølv - Kråkesølv». *Musikknyheter.no*. Besøkt 18. januar 2020.
14. ↑  «Plateanmeldelse: Kråkesølv - «Kråkesølv»». *VG*. Besøkt 16. januar 2020.
15. ↑  Bøland, Kristina (2. juni 2015). «Kråkesølv skreddersyr forestilling for Vadsø». *iFinnmark*. Besøkt 16. januar 2020.
16. ↑  Bøland, Kristina (6. august 2015). «– Vi skulle ikke kjøre det «safe», men røske og ta tak i ting». *www.ifinnmark.no*. Besøkt 16. januar 2020.
17. ↑  «Med Kjetterbålet går Kråkesølv inn i rekken av kunstnere som minner oss om overgrepene i vår egen historie»Betalt abonnement kreves. *Dagbladet*. 2. juni 2016. Besøkt 16. januar 2020.
18. ↑  Karlsen, Mathias (30. september 2019). «Kråkesølv – Pangea». *Under Dusken*. Besøkt 24. september 2020.
19. ↑  Olsen, Robin. «Kråkesølv feirer «Trådnøsting» som fyller 10 år». *Musikknyheter.no*. Besøkt 16. januar 2020.
20. ↑  Evjen, Ådne. «Kråkesølv på Buktafestivalen». *Musikknyheter.no*. Besøkt 16. januar 2020.
21. ↑  *14. januar*. *Selskapssjuk* (audio). NRK Radio. Hendelsen inntreffer 35:06. Arkivert fra originalen 15. januar 2020. Besøkt 16. januar 2020.
22. ↑  Johannessen, Mona (20. februar 2020). «Kråkesølv - Force Majeure». *Musikknyheter.no*. Besøkt 24. september 2020.
23. ↑  «Kråkesølv med ny singel: Vil tvinge romantiseringen av selvmord i kne»Betalt abonnement kreves. *Avisa Nordland*. 10. januar 2020. Besøkt 13. januar 2020.
24. ↑  Berekvam, Øyvind. «Kråkesølv til nettpiratene». *Bergens Tidende*. Besøkt 13. januar 2020.
25. ↑  Lie, Kari; Forland, Gisle (7. januar 2010). «Kråkesølv takker nei til oljepenger». *NRK Nordland*. Besøkt 13. januar 2020.
26. ↑  Budalen, Andreas (6. mars 2011). «Kråkesølv takket oljemotstanderne». *NRK Nordland*. Besøkt 16. januar 2020.

Eksterne lenker
---------------

* (no) Offisielt nettsted Rediger på Wikidata

* (en) Kråkesølv – kategori av bilder, video eller lyd på Commons Rediger på Wikidata
* (en) Kråkesølv på Apple Music Rediger på Wikidata

* (en) Kråkesølv på Discogs Rediger på Wikidata

* (en) Kråkesølv på MusicBrainz Rediger på Wikidata

* (en) Kråkesølv på Spotify Rediger på Wikidata

* (en) Kråkesølv på Songkick Rediger på Wikidata

* (no) Kråkesølv på Rockipedia Rediger på Wikidata

* (en) Kråkesølv på AllMusic Rediger på Wikidata
* «Imponerende debut fra Kråkesølv», nrk.no: Kultur

|  |  |
| --- | --- |
| Oppslagsverk/autoritetsdata | Store norske leksikon **·** Rockipedia **·** VIAF **·** MusicBrainz **·** Discogs **·** AllMusic
 |